Mai Elise Solberg

Mai Elise Solberg (født 1981) er en norsk musiker fra Ytre Enebakk. Hun er utdannet jazzsanger og musikkpedagog ved Norges musikkhøgskole fra 2003-2009, men spiller også bass, gitar, klokkespill, trommer/perkusjon, synther, keytar samt live programmering. Hun har gått i lære og tatt timer med blant andre Elin Rosseland, Sidsel Endresen,  Jon Eberson og Guro Gravem Johansen. Hun har mellomfag i Musikkvitenskap fra Universitetet i Oslo, med musikkteknologi som fordypning. Før dette gikk hun på Viken Folkehøgskole. Hun arbeider som frilans musiker, arrangør og kordirigent.


== Hovedprosjekt ==


=== ONTZ ===
«ONTZ» er en eksperimentell popduo med Bjarne Chr. Gustavsen. De har gitt ut albumet Go Marching In 2010 (Kennel Kollective) og Ontz EP (2013) på Impeller, en underlabel av Propeller Recordings.  Ontz turnerer som oppvarmingsband for Jarle Bernhoft i Europa våren 2014, og i Norge høsten 2014. Solberg er også med og synger duett med Bernhoft på norgesturnéen på låta No us, No them fra sin siste plate Islander. 


=== Små Grå ===
«Små Grå» er et eksperimentelt samtidsensemble bestående av Ingebjørg Loe Bjørnstad, Benedikte Kruse, Nina Mortvedt og Mai Elise Solberg. De har vært aktive siden 2007 og satt opp flere forestillinger i samarbeid med arrangører, komponister og koreografer. 

Klar 2007. Musikk av Små Grå til Vilde Sparres koreografieksamen ved Kunsthøgskolen i Oslo.
My Mother Loves Me, 2008. Improvisasjon og med musikk av Elin Rosseland, Bjørn Kruse, Rolf Erik Nystrøm, Lisa Dillan og Bente Leiknes Thorsen.
Kaninkostymet og andre historier fra artens oppstandelse, 2009. Musikk av Små Grå og Bente Leiknes Thorsen, regi av Katinka Rydin Berge.
Små Grå presenterer rommet, 2009. Musikk og improvisasjon av Små Grå.
Små Grå Hits del 2 2010. Improvisasjoner og med musikk av Håkon Thelin, Sidsel Endresen, Ørjan Matre, Ingebjørg Loe Bjørnstad og koreografi av Marit Loe Bjørnstad.
Who is? 2011. Musikk og regi av Lisa Dillan.
Tin! 2012. Improvisasjon og musikk av Små Grå, lydinstallasjon og elektronikk av Eyvind Gulbrandsen.
Kjemi 2015. Forestilling til ULTIMA Oslo Contemporary Music Festival, med improvisasjon og musikk av Små Grå, og med koreografi av Kim Hiorthøy.


=== Songs and Sweet Potatoes ===
Songs and Sweet Potatoes er en kammerjazzgruppe som har turnert for Rikskonsertene siden 2007, bestående av Hedvig Mollestad Thomassen og [Per Amund Solberg, Markus L. Johnsen, Morten Kvam, Sondre Meisfjord og Ole Morten Vågan). De var også i Jordan i 2013.


== Sideprosjekt ==


=== Samarbeid med Morten M. Traavik ===
Mai Elise Solberg var medvirkende som vokalist og skuespiller i Traaviks oppsetning De sorte Gribber på Victoria Scene i 2008. Traavik satte også opp Yes, We Love This Country i Pyongyang i Nord-Korea den 17. mai 2012, og Mai Elise Solberg var medvirkende som sanger.


=== VOM ===
VOM er et rockeband bestående av Linda Marie Fromreide aka El Burgo (vokal), Bente Fagereng aka Von Pøls (trommer) og Hedvig Mollestad Thomassen aka Mester Pøggs (gitar) i tillegg til Mai Elise Solberg aka Esel Rex (bass). De har gitt ut Viva la Vom (2010) og Takk for maten den var god, her er plate nummer 2 (2014), begge på Duplex Records.


== Referanser ==


== Eksterne lenker ==
(en) Mai Elise Solberg på Internet Movie Database 
(en) Mai Elise Solberg på Discogs 
Black Debbath: Jag är din pojkvän yeah.
VOM: Chef! Chef! Chef!
VOM: Hvorfor er du (så jævla kjekk og pen? likte deg bedre når du var stygg).
Ikke Bare Bare Egil Band Band: Hvalfangstmuseet.